Държавен вестник, бр. 80, 2019 г., стр. 69

БРОЙ  80	
Д Ъ Р Ж А В Е Н  В Е С Т Н И К 	
СТР.  69  
(5) Банките предават задържаните по ал. 3 
и 4 банкноти и монети на БНБ по определен 
от нея ред.
Чл. 11. (1) Българската народна банка и 
банките извършват непосредствена замяна 
на повредени български банкноти и монети 
по оценка за стойност при следните условия 
и съотношения:
1. повредена българска банкнота, от която 
са запазени най-малко три четвърти (75 %) 
от площта є или сглобените части от банк­
нотата възстановяват такава част от площта 
є, се заменя по пълна номинална стойност;
2. повредена българска банкнота, от която 
е запазена най-малко една втора (50 %) от 
площта є или сглобените части от банкнотата 
възстановяват такава част от площта є, се заме­
ня по половината от номиналната є стойност;
3. повредена българска банкнота, от която 
е запазена по-малко от една втора (50 %) от 
площта є или сглобените части от банкнотата 
възстановяват такава част от площта є, не 
се заменя;
4. повредена българска банкнота, сглобена 
от части на различни банкноти, се оценява, 
като за всяка отделна част се прилагат т. 1, 
2 и 3;
5. повредена монета, на която се разпознават 
изображенията на лицевата и обратната стра­
на, се заменя по пълна номинална стойност;
6. повредена монета, на която не се раз­
познават изображенията на лицевата и/или 
обратната страна, която е перфорирана, рязана 
или е с поставен знак, не се заменя;
7. повредена двукомпонентна монета, от 
която е запазен само вътрешният кръг и се 
разпознават изображенията на лицевата и 
обратната страна, се заменя по пълна номи­
нална стойност;
8. повредена двукомпонентна монета, от 
която е запазен само вътрешният кръг, но не 
се разпознават изображенията на лицевата и/
или обратната страна, която е перфорирана, 
рязана или е с поставен знак, не се заменя;
9. повредена двукомпонентна монета, от 
която е запазен само външният пръстен, не 
се заменя.
(2) При непосредствена замяна на повредени 
български банкноти и монети на предявителя 
се изплащат български банкноти и монети на 
стойност, определена при спазване на усло­
вията и съотношенията по ал. 1.
(3) Българската народна банка и банките не 
извършват непосредствена замяна, а задържат 
повредени български банкноти и монети, от­
говарящи на условията по ал. 1, т. 3, 6, 8 и 9, 
като за задържането им се съставя и подписва 
протокол (приложение № 2).
(4) Банките предават задържаните по ал. 3 
банкноти и монети на БНБ по определен от 
нея ред.
Чл. 12. Български банкноти, повредени 
в резултат на активирани средства против 
кражба, за които е установено, че не са обект 
на престъпление, както и такива, третирани 
с вещества при извършване на процесуално-
следствени действия в хода на досъдебно или 
съдебно наказателно производство, се предават 
на БНБ по реда на раздел III. При всички 
останали случаи се прилага чл. 10, ал. 4.
Раздел ІІІ
Отложена замяна на повредени български 
банкноти
Чл. 13. (1) Предадените за отложена замяна 
повредени български банкноти се заменят от 
БНБ в срок до 30 работни дни от датата на 
предявяване на банкнотите за замяна.
(2) Оценката за стойност на повредени 
български банкноти, предявени за отложе­
на замяна, се определя от комисия на БНБ 
(Комисия за оценка за стойност на повреде­
ни български банкноти) без присъствие на 
предявителя.
(3) Определената по реда на ал. 2 оценка 
за стойност е окончателна.
Чл. 14. Повредените български банкноти 
се предявяват за отложена замяна пред БНБ:
1. на каса на БНБ;
2. посредством пощенска пратка с обратна 
разписка или пратка по куриер.
Чл. 15. (1) За предявяването на повреде­
ни български банкноти за отложена замяна 
предявителят:
1. попълва заявление по образец (прило­
жение № 3);
2. представя документ от общински съвет, 
кметство, орган на Министерството на вът­
решните работи или друг компетентен орган, 
удостоверяващ причините и обстоятелствата, 
при които е станало повреждането – ако е 
възможно такъв да бъде издаден; за български 
банкноти, повредени в резултат на активи­
рани средства против кражба, задължително 
се предоставя документ, издаден от компе­
тентните органи, удостоверяващ причините 
и обстоятелствата, при които са активирани 
съответните средства против кражба;
3. представя документ от компетентните 
органи, указващ причините и обстоятелствата 
за повреждане на банкнотите, когато същите са 
повредени в резултат на третиране с вещества 
при провеждане на процесуално-следствени 
действия;
4. представя нотариално заверено изрично 
пълномощно, когато повредените български 
банкноти се предявяват от името на друго лице;
5. опакова банкнотите в отделен пакет 
(плик/кутия), защитаващ съдържанието му от 
физически и химически въздействия, и заедно 
с придружаващите документи по т. 1, 2, 3 и 4 
поставя банкнотите в общ пакет (плик/кутия).
(2) Когато повредените български банкноти 
се предявяват от името и за сметка на:
1. предявителя, той вписва върху пакета 
трите си имена, постоянния си адрес и датата 
на предявяване;